Museets hovedutstilling rommer mange temaer knyttet til industristedet og samfunnet her. De to hjørnesteinsbedriftene AS Arendal Smelteverk og Det norske Nitridaktieselskap (Nitriden) har en sentral plass. Museet har også en arbeiderleilighet innredet i 1920-tallsstil. Utstillingen "Marens minner" viser hverdagsliv og feiring av høytider på gården Helle ved Neskilen fra tiden rundt 1900. Historien blir fortalt gjennom tekster, bilder og gjenstander. De øvrige lokalene inneholder Sam Eyde-rommet, som benyttes til møter og fagbevegelsens rom med bl.a. fagforeningsfaner.